класификация на информацията

ниво 2 ТLР-AMBER

**НАЦИОНАЛНА ЗДРАВНООСИГУРИТЕЛНА КАСА**

***София 1407, ул. “Кричим” № 1*** [***www.nhif.bg***](http://www.nhif.bg) ***тел: +359 2 9656790***

**ДОГОВОР**

**ЗА ПРЕДОСТАВЯНЕ НА ПОМОЩНИ СРЕДСТВА, ПРИСПОСОБЛЕНИЯ, СЪОРЪЖЕНИЯ, МЕДИЦИНСКИ ИЗДЕЛИЯ И РЕМОНТНИ ДЕЙНОСТИ, ЗАПЛАЩАНИ ОТ НЗОК**

**№ .......................... /.......………. 2025 г.**

Днес, ............ 2025 г., в гр. Враца, на основание чл. 45, ал. 16 от Закона за здравното осигуряване (ЗЗО), Закона за хората с увреждания (ЗХУ), Правилник за прилагане на Закона за хората с увреждания, чл. 43, ал. 2 от Наредба № 10 от 2009 г. за условията, реда, механизма и критериите за заплащане от Националната здравноосигурителна каса на лекарствени продукти, медицински изделия и на диетични храни за специални медицински цели и на помощни средства, приспособления, съоръжения и медицински изделия за хората с увреждания, договаряне на отстъпки и възстановяване на превишените средства при прилагане на механизъм, гарантиращ предвидимост и устойчивост на бюджета на НЗОК и чл. 2, ал. 1, т. 2 от Наредба № Н-3 от 27 юни 2022 г. за условията и реда за осъществяването и контрола на дейностите по предоставяне, ползване и ремонт на помощни средства, приспособления, съоръжения и медицински изделия за хора с увреждания

се сключи настоящият договор между:

НАЦИОНАЛНА ЗДРАВНООСИГУРИТЕЛНА КАСА, гр. София 1407, ул. Кричим № 1, БУЛСТАТ: 121858220, представлявана на основание чл. 20, ал. 1, т. 1 от ЗЗО от

Светозар Симеонов – директор на Районна здравноосигурителна каса – гр.Враца,

седалище и адрес на РЗОК: гр. Враца

ул. „Иваница Данчов“ № 2,

тел.: 092 686 110, факс:092 686 111, e-mail: vraca@nhif.bg,

наричана за краткост по-долу „Възложител“ – от една страна,

и ,

*(наименование на търговеца, вид на търговеца, седалище и адрес на управление на лицето, което се е регистрирало като лице по чл. 88, ал. 1 от ЗХУ, имащо право да извършва дейност по предоставяне и ремонт на помощни средства, приспособления, съоръжения и медицински изделия),*

Със седалище и адрес на управление:……………………………………………………......

представляван от

*(имена по документ за самоличност)*

в качеството му на

ЕИК

Банкова сметка:

Банка:

BIC .

IBAN ,

открита на името на:

Тел.: , факс: , e-mail: ,

Притежаващ:…………………………………………………………………………………....

*(удостоверение №/дата на регистрация)*

на лице по чл. 88, ал. 1 от ЗХУ, имащо право да извършва дейност по предоставяне и ремонт на ПСПСМИ в посочения по-долу обект:

Адрес на търговския обект:

област , община ,

населено място: гр./с. ,

ул. № ...,

тел.: , факс: ,

отговорник на обекта:

......................................................................................................................................................,

*(имена по документ за самоличност)*

Адрес за кореспонденция (на търговеца):

Тел.: , факс:

E-mail: , мобилен телефон:

Регистрационен № на обекта в РЗОК: ……………………………………………………

наричан по-долу за краткост „Изпълнител“ – от друга страна, се сключи настоящият договор за следното:

**Глава първа**

**ПРЕДМЕТ НА ДОГОВОРА**

**Чл. 1.** Възложителят възлага, а Изпълнителят се задължава да осъществява дейности по предоставяне и ремонт на помощни средства, приспособления, съоръжения и медицински изделия (ПСПСМИ) – предмет на договора, при спазване разпоредбите на ЗЗО, Закона за хората с увреждания (ЗХУ), Правилника за приложение на Закона за хората с увреждания, Закона за медицинските изделия (ЗМИ), Наредба № 10 от 2009 г. за условията, реда, механизма и критериите за заплащане от Националната здравноосигурителна каса на лекарствени продукти, медицински изделия и на диетични храни за специални медицински цели, и на помощни средства, приспособления, съоръжения, медицински изделия за хората с увреждания, договаряне на отстъпки и възстановяване на превишените средства при прилагане на механизъм, гарантиращ предвидимост и устойчивост на бюджета на НЗОК (Наредба № 10) и Наредба № 7 от 31 март 2021 г. за условията и реда за съставяне на списък на медицинските изделия по чл. 30а от закона за медицинските изделия и за определяне на стойността, до която те се заплащат (Наредба № 7) и Наредба № Н-3 от 27 юни 2022 г. за условията и реда за осъществяването и контрола на дейностите по предоставяне, ползване и ремонт на помощни средства, приспособления, съоръжения и медицински изделия за хора с увреждания.

**Чл. 2.** При изпълнение на предмета на настоящия договор Изпълнителят използва специализиран софтуер на НЗОК за осъществяване на дейностите по отпускане, отчитане и заплащане на ПСПСМИ/ремонтни дейности, предназначени за хора с увреждания.

**Чл. 3.** (1) Изпълнителят, чрез посочения търговски обект, се задължава да предоставя (отпуска) ПСПСМИ, в това число изработване или ремонт, посочени в утвърдената от НЗОК спецификация и спецификация-списък по чл. 63 от Наредба № 7/31.03.2021 г. На един адрес не могат да функционират повече от един търговски обект, както и не може да се сключва повече от един договор с РЗОК.

(2) Изпълнителят отпуска ПСПСМИ по ал. 1 до стойността и съгласно всички посочени условия в списък-спецификация на НЗОК.

(3) Изпълнителя отпуска ПСПСМИ/ремонтни дейности по ал. 1, за които е упълномощен от съответния производител/търговец на едро за предоставянето им в качеството му на лице по чл. 88, ал. 1 от ЗХУ. Упълномощаването се удостоверява пред РЗОК чрез договор/пълномощно или оторизационно писмо, с посочени всички НЗОК кодове на ПСПСМИ/ремонтни дейности от списък-спецификация на НЗОК за съответната година. Договора/пълномощното или оторизационното писмо се подписва от производителя или търговеца на едро с ПСПСМИ.

(4) Производителите на ПСПСМИ по поръчка, в т. ч. медико-техническите лаборатории не могат да оторизират лица по чл. 88, ал. 1 от ЗХУ за предоставяне на ПСПСМИ, изработени по поръчка и ремонтите им. Производителите на ПСПСМИ по поръчка, в т. ч. медико-техническите лаборатории могат да предоставят на хората с увреждания, чрез търговските си обекти единствено ПСПСМИ, включени в списък-спецификация на НЗОК. Ремонтните дейности на ПСПСМИ изработени по поръчка могат да се извършват от:

1. Единствено от производители, които са произвели ПСПСМИ по поръчка;

2. От друг производител, в случаи при които е прекратен договора на производителя, произвел и предоставил ПСПСМИ по поръчка, производителя е в ликвидация или е в производство по несъстоятелност.

(5) При предоставянето на ПСПСМИ/ремонтни дейности, Изпълнителят се задължава да изготви и предостави за подпис на лицето с увреждане/упълномощено лице приемо-предавателен протокол за предоставените ПСПСМИ и ремонтни дейности по образец (Приложение № 1 към настоящия договор). Приемо-предавателните протоколи се съхраняват от Изпълнителя в срок от 5 години от датата на издаването им и до изтичане на експлоатационния срок на отпуснатото ПСПСМИ/ремонтни дейности.

(6) При предоставянето на ПСПСМИ/ремонтни дейности лицето с увреждания се легитимира с лична карта, като в приемо-предавателния протокол се вписват ЕГН, номер на личната карта и датата на издаване и постоянния адрес.

(7) При предоставяне на ПСПСМИ/ремонтни дейности, чрез упълномощено лице, същото се легитимира с лична карта, като в приемо-предавателния протокол се вписват данните на упълномощеното лице и лицето с увреждания, както и техни актуални телефонни номера. В този случай задължително се представя изрично писмено пълномощно от лицето с увреждания, копие от което се съхранява при изпълнителя към приемо-предавателния протокол за срока определен в ал. 5.

(8) По отношение на ремонтните дейности се изготвя и подписва приемо-предавателен протокол, както следва:

1. Приемо-предавателен протокол, че ПСПСМИ е предоставено за ремонт на Изпълнителя от лицето с увреждане или упълномощено от него лице. В приемо-предавателния протокол се описва техническата необходимост от ремонта по образец (Приложение № 2 към настоящия договор).

2. Приемо-предавателен протокол, че ПСПСМИ е предоставено след ремонт, от Изпълнителя на лицето с увреждане или упълномощено от него лице. В приемо-предавателния протокол се описва извършената ремонтна дейност.

**Глава втора**

**УСЛОВИЯ И РЕД ЗА ПРЕДОСТАВЯНЕ И ЗАПЛАЩАНЕ НА ПСПСМИ, В ТОВА ЧИСЛО ИЗРАБОТВАНЕ ИЛИ РЕМОНТ, ПРЕДНАЗНАЧЕНИ ЗА ХОРАТА С УВРЕЖДАНИЯ**

**Чл. 4.** (1)НЗОК заплаща ПСПСМИ за хората с увреждания, в това число ремонтни дейности, включени в спецификация-списък по чл. 63, ал. 1 от Наредба № 7 от 2021 г., при следните условия:

1. ПСПСМИ да са определени индивидуално за лицето с увреждане с медицински документ, издаден от лекарска консултативна комисия (ЛКК), териториална експертна лекарска комисия (ТЕЛК) или Националната експертна лекарска комисия (НЕЛК) при съобразяване на медицинските условия, експлоатационните срокове и необходимите медицински документи за предоставянето им съгласно спецификация-списък на НЗОК;

2. При определянето на ПСПСМИ от комисиите по т. 1 задължително се посочва конкретния вид ПСПСМИ, индивидуализиран със съответния НЗОК-код от спецификацията на НЗОК по чл. 56 от Наредба № 7/31.03.2021 г.;

3. Заявлението за отпускане на ПСПСМИ на лицето с увреждания, на упълномощено от него лице или на лицето по чл. 21, ал. 2, т. 2 – 4 от ЗХУ, задължително следва да е одобрено от управителя на НЗОК, съответно от директора на РЗОК.

(2) Директора на РЗОК постановява одобрение и РЗОК заплаща за ремонтна дейност на отпуснато ПСПСМИ в рамките на експлоатационния срок, като броя ремонти е съобразен с изискванията, посочени в спецификация-списък. Предоставянето на ремонтна дейност се извършва при спазване на следните условия:

1. Подадено е заявление от лицето с увреждане/упълномощено от него лице до директора на РЗОК;

2. Заявлението по т. 1 следва да е одобрено за предоставяне на съответната ремонтна дейност от директора на РЗОК/управителя на НЗОК.

**Чл. 5.** (1) ПСПСМИ/ремонтни дейности се отпускат на лица с увреждания:

1. Граждани на Република България.

2. Граждани на друга държава – членка на Европейския съюз, Швейцария или държава – страна по Споразумението за Европейското икономическо пространство (Норвегия, Исландия и Лихтенщайн), за които се прилага законодателството на Република България, съгласно правилата за координация на системите за социална сигурност по смисъла на § 1, т. 22 от ДР на ЗЗО.

3. За които се прилага законодателството на Република България по силата на двустранни спогодби за социално осигуряване съобразно материалния и персоналния им обхват.

4. Граждани на други държави, на които са предоставени права съгласно чл. 6 от ЗХУ, при условие че степента на трайно намалената работоспособност или видът и степента на увреждане са определени по реда на действащото законодателство в Република България.

(2) За идентифицирането на лицето с увреждане, Изпълнителят изисква представяне на документ за самоличност на лицето с увреждания/ упълномощено лице. Изпълнителя въвежда в специализирания софтуер ЕГН на лицето с увреждане, съответно личен номер на чужденец (ЛНЧ) или дата на раждане и идентификатора на издаденото одобрение или други, регламентирани в специализирания софтуер начини.

(3) За отпускането на предписаното/ите ПСПСМИ/ремонтни дейности Изпълнителят се идентифицира, чрез квалифициран електронен подпис (КЕП) в специализиран софтуер на НЗОК.

**Чл. 6.** (1) Отпускането на ПСПСМИ или ремонтни дейности се извършва в търговския обект на Изпълнителя.

(2) В случай, че лицето с увреждане е в невъзможност по здравословни причини да посети търговския обект:

а) ПСПСМИ или ремонтни дейности могат да бъдат изпратени на адреса на заявителя, чрез лицензиран пощенски оператор. Изпълнителят съхранява в търговския обект документа, удостоверяващ дата на изпращането, дата на получаването и данни на получателя на ПСПСМИ. При получаването на ПСПСМИ или ремонти дейности лицето с увреждания или упълномощено от него лице подписва приемо-предавателен протокол, който се подготвя от Изпълнителя. Подписаните приемо-предавателни протоколи от лицето с увреждания или упълномощено от него лице се връщат на Изпълнителя чрез куриера, доставил ПСПСМИ.

б) ПСПСМИ или ремонтни дейности могат да бъдат доставени от изпълнителя с негов собствен транспорт до адреса на заявителя. В този случай приемо-предавателните протоколи, с подписа на лицето с увреждания или упълномощено от него лице се връщат на Изпълнителя чрез служителя, доставил ПСПСМИ.

(3) Отпускането на ПСПСМИ/ремонтни дейности за хора с увреждания, разрешени на база постановени одобрения от НЗОК или РЗОК се изпълняват без териториални ограничения.

**Глава трета**

**УСЛОВИЯ, РЕД И СРОКОВЕ ЗА ОТЧИТАНЕ И ЗАПЛАЩАНЕ НА ПСПСМИ И РЕМОНТНИ ДЕЙНОСТИ**

**Чл. 7.** (1) Изпълнителят отразява в специализирания софтуер на НЗОК дейностите по отпускане на ПСПСМИ или извършване на ремонт, непосредствено след отпускането/извършването им.

(2) В случаите, при които ПСПСМИ/ремонтни дейности се предоставят на лицето с увреждане/упълномощеното лице, чрез лицензиран пощенски оператор или транспорт на изпълнителя, отразяването на отпускането в специализирания софтуер се извършва след получаване от Изпълнителя на подписаните от лицето с увреждане/упълномощеното лице приемо-предавателни протоколи.

(3) Достъпът до специализирания софтуер на НЗОК се осъществява с персонален или професионален КЕП по смисъла на чл. 13, ал. 2 от Закона за електронния документ и електронните удостоверителни услуги от:

1. Управителят на фирмата-изпълнител, която има обекти и за които НЗОК/РЗОК сключва договор. В този случай КЕП следва да бъде професионален.

2. Отговорника на обекта по смисъла на чл. 88, ал. 4, т. 2 от ЗХУ. В този случай КЕП следва да бъде професионален. Едно и също лице не може да бъде отговорник на повече от един търговски обект.

3. Служители по трудов/граждански договор в обекта, които предоставят ПСПСМИ, в това число изработване и ремонтни дейности. В този случай се допуска лицето да има както професионален, така и персонален КЕП.

(4) Отпускането на ПСПСМИ и ремонтни дейности се извършва съгласно спецификация-списък по чл. 63, ал. 1 от Наредба № 7/31.03.2021 г., действащ за съответния период.

(5) Отпускането на ПСПСМИ и ремонтните дейности се извършват в съответствие с издаденото одобрение от управителя на НЗОК, съответно от директора на РЗОК.

**Чл.** **8.** (1) НЗОК заплаща на Изпълнителя за отпуснатите ПСПСМИ и извършените ремонтни дейности при спазване на условията по чл. 7.

(2) След изтичане на календарния месец в който са отпуснати ПСПСМИ/ремонтни дейности, чрез специализирания софтуер на НЗОК се формира месечно известие, съдържащо одобрена и отхвърлена от заплащане дейност по отпускане на ПСПСМИ и ремонтни дейности, както и причината за отхвърлянето.

(3) Стойностите за заплащане на отпуснатите ПСПСМИ в месечното известие са съгласно спецификация-списък по чл. 63, ал. 1 от Наредба № 7/31.03.2021 г.

(4) Стойностите за заплащане на извършените ремонтни дейности в месечното известие са съгласно спецификация-списък по чл. 63, ал. 1 от Наредба № 7/31.03.2021 г.

(5) Месечното известие по ал. 2 се издава на Изпълнителя по електронен път, чрез специализирания софтуер на НЗОК за всички отпуснати ПСПСМИ, съответно отчетената ремонтна дейност през предходния календарен месец, одобрени за плащане, в срок до 30 календарни дни от края на отчетния период.

(6) Дейност се отхвърля от заплащане в случай, че отпуснатото ПСПСМИ, съответно отчетената ремонтна дейност, не отговаря на групата/подгрупата/групата по технически изисквания на ПСПСМИ, съответно на ремонтната дейност по одобреното заявление по чл. 8, ал. 3.

(7) Възражения във връзка с месечното известие по ал. 2 се подават в съответната РЗОК, в двуседмичен срок след получаване на месечното известие.

(8) Възраженията по ал. 7 се разглеждат и решават от РЗОК в едномесечен срок само след контрол. За одобрените за заплащане след контрол дейности, чрез специализирания софтуер на НЗОК се формира „известие след контрол“, което се подава по електронен път на лицата по ал. 1.

(9) За заплатените от НЗОК отпуснати ПСПСМИ, съответно ремонтна дейност, за които изпълнителят не е спазил условията и реда за отпускането/ремонта на ПСПСМИ, чрез специализирания софтуер на НЗОК се формира „известие след контрол“, което се подава по електронен път на лицата по ал. 1.

(10) Подаването на възражение по ал. 7 не е пречка за изплащане на останалите, неоспорими ПСПСМИ, съответно ремонтна дейност, които са одобрени от НЗОК/РЗОК.

(11) На базата на полученото месечно известие/известие след контрол, лицето по ал. 1 представя чрез специализирания софтуер на НЗОК електронен финансово-отчетен документ, съдържащ количества, стойности, търговски наименования, брой и НЗОК код на ПСПСМИ/ремонтна дейност, идентични с одобрените стойности в месечното известие/известието след контрол. Електронният финансовоотчетен документ се предоставя на РЗОК в срок до 2 работни дни, считано от деня, следващ получаването на месечното известие/известието след контрол.

(12) При подаване на електронен финансов документ по ал. 11, специализирания софтуер на НЗОК извършва автоматична проверка. При констатиране на грешки в електронните финансово-отчетни документи, свързани с регистрационни данни и реквизити, Изпълнителят получава автоматична нотификация от специализирания софтуер на НЗОК и документите не се обработват от РЗОК до получаване на коректни електронни финансово-отчетни документи в сроковете по ал. 11.

(13) При успешно обработен електронен финансов документ от специализирания софтуер на НЗОК се извършва проверка и от РЗОК. При констатиране на грешки в електронен финансовоотчетен документ изпълнителят получава нотификация, чрез профила си в специализирания софтуер на НЗОК и документът не се приема от РЗОК до получаване на коректен електронен финансовоотчетен документ в срок от един работен ден след получаване на нотификацията.

(14) НЗОК изплаща заявените средства за отпуснатите ПСПСМИ/извършените ремонтни дейности в срок до 15 работни дни след представяне на финансовоотчетния документ по ал. 11. Условие за плащане на Изпълнителя е точното и правилното попълване на документите съгласно настоящия договор и изпълнение на задълженията по същия.

(15) Всички дължими плащания се извършват от РЗОК по банков път, по посочена в договора от изпълнителя банкова сметка в срока по ал. 14, след представяне на финансовоотчетния документ.

(16) При неспазване на посочените в ал. 11 срокове за представяне на финансовоотчетните документи от Изпълнителя, обработката им и съответното заплащането се извършват през следващия отчетен период.

**Глава четвърта**

**ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9.** Възложителят осигурява уеб базиран специализиран софтуер за осъществяване на дейностите по отпускане, отчитане и заплащане на ПСПСМИ и ремонтни дейности, предназначени за хора с увреждания.

**Чл. 10.** (1) Възложителят се задължава да заплаща дължимите суми за отпуснатите и отчетени от изпълнителя ПСПСМИ и ремонтни дейности, при условията, реда и в сроковете, посочени в Глава трета.

(2) Възложителят се задължава да не предоставя на трети лица данни, освен в предвидените от закона случаи, които е получил при или по повод изпълнение на договора, относно извършваната от него дейност.

**Чл. 11.** Възложителят има право да упражнява контрол по изпълнение на сключения договор съгласно реда на този договор.

**Глава пета**

**ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 12.** Изпълнителят се задължава да предоставя ПСПСМИ, определени индивидуално за лицето с увреждане с медицински документ, издаден от ЛКК, ТЕЛК или НЕЛК и одобрени за предоставяне от управителя на НЗОК/директора на РЗОК.

**Чл. 13.** (1) Работното време на Изпълнителя се посочва в заявлението за сключване на договора. Работното време се обявява на видно място на входа на търговския обект.

(2) В случаите, когато отговорникът на обекта е единствен служител и отсъства, обектът не работи в изпълнение на настоящия договор до завръщане му или назначаване на нов отговорник.

(3) При отсъствие на отговорника на обекта за период до 30 дни, същият се замества от друг служител, включен в списъка на персонала на търговския обект.

(4) В случаите на отсъствие по ал. 3 управителя на фирмата - изпълнител или негов пълномощник уведомяват в тридневен срок възложителя, относно заместващия служител, който ще изпълнява функциите на отговорник на търговския обект.

**Чл. 14.** (1) Изпълнителят се задължава да уведоми писмено на място в РЗОК или по електронна поща, в срок от 5 работни дни, при промяна на следните обстоятелства:

1. При промяна на управителя на фирмата-изпълнител. Нов управител може да изпълнява дейности след вписване в търговския регистър, за което представя пред съответна РЗОК удостоверение от търговския регистър.

2. При промяна на отговорника на търговския обект. Нов отговорник на обекта може да изпълнява дейности след вписване в регистъра по чл. 88, ал. 1 от ЗХУ, за което представя пред съответна РЗОК удостоверение от ИАЛ.

3. При промяна, прекратяване или сключване на нови трудови и граждански договори със служителите в търговски обект се представят пред РЗОК съответно копия на новите или променени договори. За прекратените договори от изпълнителя се предоставя съответното уведомление.

4. При възникване на публични задължения по време на изпълнение на договора.

5. При промяна на адрес на търговския обект, същия може да продължи извършване на дейност след вписване в регистъра по чл. 88, ал. 1 от ЗХУ, за което представя пред съответна РЗОК удостоверение от ИАЛ.

6. При промяна на адрес на производствена или ремонтна база, същите могат да продължат извършване на дейност след вписване в регистъра по чл. 88, ал. 1 от ЗХУ, за което представя пред съответна РЗОК удостоверение от ИАЛ.

7. При промяна на банковата сметка;

(2) При промяна на обстоятелствата по ал. 1 се подписва допълнително споразумение към договора, в което се посочват новите обстоятелства.

(3) При промяна на адреса на търговския обект, в случаите когато новия адрес е на територията на същата РЗОК се подписва допълнително споразумение към договора и регистрационния номер на търговския обект се запазва.

(4) В случай на невъзможност за изпълнение на задълженията на отговорника на обекта и не назначен нов такъв по реда на ал. 1, т. 2 Изпълнителят прекратява изпълнението на договора, за което уведомява РЗОК в срок от 5 работни дни. Отчетите и/или други изискуеми документи по реда на договора се изготвят от законния представител на изпълнителя, съответно от неговите наследници.

**Чл. 15.** (1) Изпълнителят се задължава да:

1. Отразява в специализирания софтуер на НЗОК дейностите по отпускане на ПСПСМИ непосредствено след извършването им. В случаите, при които изпращането на ПСПСМИ се е осъществило, чрез лицензиран пощенски оператор или чрез собствен транспорт на изпълнителя, отпускането на ПСПСМИ се отразява в специализирания софтуер на НЗОК в срок до 3 дни, след датата посочена в документа, удостоверяващ получаването на ПСПСМИ от лицето с увреждане/упълномощено лице.

2. Уведомява Възложителя в рамките на работния ден по електронна поща, сканирано с подпис и печат на търговския обект или подписано с електронен подпис при настъпила промяна в работното време на търговския обект или на периода, през който същият няма да работи;

3. Отпусне точно определените индивидуално ПСПСМИ/ремонтни дейности на лицето с увреждане, посочени в издаденото одобрение от директора на РЗОК/управителя на НЗОК. В случаите когато се отпускат ПСПСМИ/ремонтни дейности на упълномощено лице, се изисква представяне на писмено пълномощно;

4. Отпуска само кодове на ПСПСМИ/ремонтни дейности от спецификация-списък на НЗОК, които са посочени в договора/оторизационното писмо, издадено от производителя/търговеца на едро.

5. Ползва специализирания софтуер на НЗОК съгласно указанието на управителя на НЗОК;

6. Не отказва изпълнение на постановени одобрения;

7. Оказва съдействие на контролните органи на НЗОК/РЗОК при извършваната от тях дейност.

8. При отпускане на ПСПСМИ/ремонтни дейности, в приемо-предавателния протокол отразява актуален телефонен номер за връзка с лицето с увреждане, а когато има и упълномощено лице се посочва номер и на упълномощеното лице.

(2) Изпълнителя няма право да:

1. Предоставя ПСПСМИ/ремонтни дейности на лица с увреждания срещу предварително заплащане, преди издадено одобрение от страна на управителя на НЗОК/директора на РЗОК.

2. Предоставя/отчита ПСПСМИ, изработени по индивидуална мярка, които са в статус „изработка“ в специализирания софтуер на НЗОК.

3. Подготвя и съхранява документи за явяване пред лекарска консултативна комисия, в това число и попълнени заявления за предоставяне на ПСПСМИ/ремонтни дейности на територията на търговския обект.

4. Бъде пълномощник на лицата с увреждания, лично или чрез свои служители, при подаване на заявления за получаване на ПСПСМИ/ремонтни дейности.

5. Отчита ПСПСМИ/ремонтни дейности на лица, за които се установи, че са починали към момента на отпускане.

6. Отчита ПСПСМИ, които не са предоставени и ремонтни дейности, които не са извършени.

**Чл.** **16.** Всички уведомления във връзка с изпълнението, изменението или прекратяването на настоящия договор, извън посоченото изрично в него могат да се изпращат чрез доставчик на универсална пощенска услуга.

**Глава шеста**

**КОНТРОЛ НА ДЕЙНОСТИТЕ ПО ПРЕДОСТАВЯНЕ, В ТОВА ЧИСЛО ИЗРАБОТВАНЕ ИЛИ РЕМОНТ НА ПСПСМИ**

**Раздел първи**

**УСЛОВИЯ И РЕД ЗА ОСЪЩЕСТВЯВАНЕ НА КОНТРОЛ ПО ИЗПЪЛНЕНИЕ НА ДОГОВОРА**

**Чл. 17.** (1) Управителят на НЗОК упражнява цялостен контрол по изпълнението на договорите чрез:

1. Длъжностни лица - служители на НЗОК, наричани за краткост контролните органи по чл. 72, ал. 2 от ЗЗО;

2. Длъжностни лица от РЗОК – контрольори, наричани за краткост контролните органи по чл. 72, ал. 2 от ЗЗО.

(2) Директорът на РЗОК упражнява контрол върху изпълнението на договорите чрез длъжностни лица на РЗОК - контрольори.

(3) Длъжностните лица по ал. 1 и ал. 2 могат да извършват проверки по постъпили жалби.

(4) Длъжностните лица - служители на НЗОК извършват проверка по сключените договори на основание заповед на управителя на НЗОК или от оправомощено от него длъжностно лице.

1. В заповедта се посочват правните и фактическите основания за издаването ѝ и се определят проверяващите лица, обектът - наименование на изпълнителя, ЕИК, номер на договор, адрес на търговския обект, срокът, видът и задачата на проверката;

2. Служителите на НЗОК могат да извършват проверки на територията на цялата страна;

3. Директорът на РЗОК, на чиято територия се извършва проверката, следва да оказва пълно съдействие на длъжностните лица - служители на НЗОК.

(5) Управителят на НЗОК или оправомощено от него длъжностно лице може със заповед да разпореди извършване на проверка от контрольори от РЗОК с участието на служители на НЗОК.

1. В заповедта се посочват правните и фактическите основания за издаването ѝ и се определят проверяващите лица, обектът - наименование на изпълнителя, ЕИК, номер на договор, адрес на търговския обект, срокът, видът и задачата на проверката, както и РЗОК, на чиято територия тя ще се извърши;

2. На основание заповедта на управителя на НЗОК, директорът на РЗОК издава заповед, която съдържа: правните и фактическите основания за издаването ѝ; служителите на НЗОК, както и длъжностни лица от РЗОК - контрольори, които ще участват в проверката; обектът - наименование на изпълнителя, ЕИК, номер на договор, адрес на търговския обект, срокът, видът и задачата на проверката;

3. Директорът на РЗОК на чиято територия се извършва проверката, следва да оказва пълно съдействие на длъжностните лица - служители на НЗОК.

(6) Служителите на РЗОК - контрольори могат да извършват проверки на територията на съответната РЗОК по заповед на нейния директор или оправомощено от него длъжностно лице.

1. В заповедта се посочват правните и фактическите основания за издаването ѝ и се определят проверяващите лица, обектът - наименование на изпълнителя, ЕИК, номер на договор, адрес на търговския обект, срокът, видът и задачата на проверката.

(7) По заповед на управителя на НЗОК или на оправомощено от него длъжностно лице, служителите на РЗОК - контрольори могат да извършват проверки на територията на съответната РЗОК или на територията на друга РЗОК.

1. За издаване на заповедта на управителя на НЗОК за извършване на проверка на територията на друга РЗОК, контрольорите се определят по предложение на директора на РЗОК, на която са служители;

2. Заповедта съдържа: правните и фактическите основания за издаването ѝ; предложеното/ите по реда на т. 1 проверяващо лице (лица); територията на съответната РЗОК, където се намира обекта/ите на проверката; обектът - наименование на изпълнителя, ЕИК, номер на договор, адрес на търговския обект, срокът, видът и задачата на проверката;

3. Директорът на РЗОК, на чиято територия се извършва проверката, следва да оказва пълно съдействие на служителите на РЗОК - контрольори, посочени в заповедта по т.2.

(8) Контролът по изпълнение на договорите по предоставяне на ПСПСМИ/ремонтни дейности за хора с увреждания се извършва в съответствие с този раздел и на основание инструкция, издадена от управителя на НЗОК, която се публикува на официалната интернет страница на НЗОК.

(9) Обект на контрол при настоящите условия и ред са всички лица по чл. 88, ал. 1 от ЗХУ, сключили договор с НЗОК/РЗОК.

(10) При откриване на проверката проверяващото лице (лица) се легитимира и връчва екземпляр от заповедта за проверка на изпълнителя – обект на проверката. Екземпляр от заповедта за проверката се подписва от отговорника на търговския обект или лице по чл. 7, ал. 3 от Договора, работещо в обекта в момента на извършване на проверката.

(11) При отказ или невъзможност да се приеме заповедта, проверката се извършва и без връчването ѝ като това обстоятелство, както и датата и часът се отбелязват в нея и това се удостоверява, чрез съставяне и подписване на протокол от всички участващи в проверката лица.

(12) До приключване на проверката изпълнителят е длъжен да предостави на контролните органи заверени копия от необходимите за извършване на проверката документи, в срок, определен от проверяващия екип по съответната заповед.

(13) Лицата с увреждания могат да бъдат поканени за съдействие на контролните органи на НЗОК/РЗОК за уточняване на обстоятелства, във връзка с дейността на изпълнителите, осъществяващи дейности по предоставяне на ПСПСМИ/ремонти дейности, включително и в писмен вид.

**Чл. 18.** (1) Контролните органи по чл. 72, ал.2 от ЗЗО извършват:

1. Контрол върху декларираните обстоятелства при сключване на договора;

2. Непосредствен контрол по изпълнението на договора;

3. Проверки по повод постъпили жалби от хора с увреждания, във връзка с изпълнението на договора.

(2) Извършването на контролната дейност се осъществява по начин, който не затруднява дейността на изпълнителя.

(3) Изпълнителят е длъжен да осигури достъп на длъжностните лица на НЗОК/РЗОК при изпълнение на служебните им задължения до всички помещения на търговския обект, в който се съхраняват ПСПСМИ, предмет на договора.

(4) Изпълнителят е длъжен да оказва съдействие на длъжностните лица при изпълнение на служебните им задължения.

(5) Контролните органи по чл. 72, ал. 2 от ЗЗО имат право на достъп до:

а) всички помещения на търговския обект, в които се съхраняват и/или отпускат ПСПСМИ, предмет на договора;

б) трудовите договори/граждански договори на работещия в търговския обект персонал;

в) всички записи, свързани с изпълнението на този договор, въведени в специализирания софтуер.

**Раздел втори**

**КОНТРОЛ НА ДЕЙНОСТИТЕ ПО ПРЕДОСТАВЯНЕ, В ТОВА ЧИСЛО ИЗРАБОТВАНЕ ИЛИ РЕМОНТНИ ДЕЙНОСТИ НА ПСПСМИ**

**Чл. 19.** (1) За резултатите от извършената проверка и установени нарушения по чл. 23 от Договора, контролните органи по чл. 72, ал. 2 от ЗЗО съставят протокол от извършена проверка, в който се вписват:

1. Обекта на проверката – наименование на изпълнителя, ЕИК, номер на договора, адрес на търговския обект.

2. Данни за проверката - дата и място на съставяне, основание за извършване на проверката, проверяващото лице (лица);

3. Описание на установените факти;

4. Констатираните нарушения при изпълнение на договора с изпълнителя;

5. Задължителните предписания и сроковете за отстраняване на констатираните нарушения, препоръки за подобряване на дейността на изпълнителя;

6. Предложения за санкции при констатирани нарушения;

7. Получени от изпълнителя суми без правно основание, в резултат на извършеното нарушение, заедно с дължимата законна лихва, начислена за периода от датата на получаването до датата на възстановяването им;

8. Подписа на съставителя(ите);

9. Срока за възражение;

10. Дата на връчване и подпис на лицето - обект на проверката.

(2) Контролните органи по чл. 72, ал. 2 от Закона за здравното осигуряване (ЗЗО) уведомяват Изпълнителна агенция по лекарства, относно констатирани нарушения, в случаите по чл. 2, ал. 2 от Наредба № Н-3/27.06.2022 г.

(3) В случай на установени нарушения, които съдържат данни за извършено престъпление контролните органи по чл. 72, ал. 2 от ЗЗО незабавно уведомяват органите на прокуратурата.

(4) Протоколът се съставя в два екземпляра: един за изпълнителя по договора и един за управителя на НЗОК/директора на РЗОК. Протоколът се предоставя срещу подпис на отговорника на обекта, а в случай на негово отсъствие, протоколът се подписва от лице по чл. 7, ал. 3 от Договора. Протоколът може да бъде връчен и чрез система за сигурно електронно връчване (ССЕВ).

(5) Към протокола се прилагат заверени с подпис копия на документи, относими към установените нарушения, съгласно чл. 73, ал. 5 от ЗЗО.

(6) При невъзможност да се извърши проверка, ако обекта е затворен в обявеното работно време, се изготвя протокол, в който се вписва това обстоятелство. Протоколът се подписва от длъжностните лица от НЗОК/РЗОК, както и от двама свидетели. В този случай съставеният протокол се връчва на отговорника на обекта или на лице по чл. 7, ал. 3 от Договора лично или се изпраща по пощата с препоръчано писмо с обратна разписка.

**Чл. 20.** (1) Изпълнителят, обект на проверката, има право да представи писмено възражение пред управителя на НЗОК/директора РЗОК, с когото е сключило договор по направените от длъжностните лица по чл. 72, ал. 2 от ЗЗО констатации, в 7-дневен срок от връчването на протокола.

(2) В случаите, когато изпълнителят оспори констатациите на длъжностните лица по чл. 72, ал. 2 от ЗЗО управителя на НЗОК/директора на РЗОК има право:

1. Да потвърди констатациите и да издаде мотивирана заповед за налагане на санкции, която се връчва на изпълнителя;

2. Да уважи напълно/частично възраженията на проверяваното лице, като в този случай го уведомява за отпадналите констатации. При частично уважаване на възраженията, управителят на НЗОК/директора на РЗОК издава мотивирана заповед за налагане на санкции по отношение на потвърдените констатации.

(3) Когато лицето – обект на проверката, не възрази по направените констатации от длъжностните лица по чл. 72, ал. 2 от ЗЗО, управителят на НЗОК, съответно директорът на РЗОК, издава мотивирана заповед за налагане на санкции.

(4) Заповедта за налагане на санкции на управителя на НЗОК/директора на РЗОК трябва да съдържа:

1. Наименование на органа, който го издава;

2. Наименование на акта;

3. Адресат на акта;

4. Фактически и правни основания за издаване на акта, вкл. мотиви за взетото решение;

5. Разпоредителна част, с която се определят правата или задълженията, начинът и срокът за изпълнението;

6. Получени от изпълнителя суми без правно основание, в резултат на извършеното нарушение, заедно с дължимата законна лихва, начислена за периода от датата на получаването до датата на възстановяването им;

7. Пред кой орган и в какъв срок актът може да се обжалва;

8. Дата на издаване и подпис на лицето, издало акта, с означаване на длъжността му.

(5) Заповедта за налагане на санкции се връчва на Изпълнителя, по начин, удостоверяващ получаването ѝ. Заповедта за налагане на санкции може да бъде връчена и чрез ССЕВ.

(6) В 14-дневен срок от получаването на заповедта за налагане на санкции Изпълнителят е задължен доброволно да внесе дължимите суми.

(7) Когато Изпълнителят не внесе доброволно дължимата сума, тя се прихваща от следващото плащане по договора. Когато договорът е прекратен и/или не се дължат плащания по него, сумата се събира по реда за събиране на публичните вземания или по съдебен ред.

(8) Санкциите подлежат на съдебно обжалване по реда на Административнопроцесуалния кодекс (АПК).

(9) В случаите, когато изпълнителят е получил суми без правно основание, посочени в заповедта по ал. 4, същите стават изискуеми и директорът на РЗОК ги удържа заедно с дължимата законна лихва, начислена за периода от датата на получаването до датата на възстановяването им след влизане в сила на заповедта за налагане на санкции.

**Чл. 21.** (1) В случаите, когато изпълнителят е получил суми без правно основание, които не са свързани с нарушение на закона или на настоящия договор и това е установено от контролните органи по чл. 72, ал. 2 от ЗЗО, изпълнителят е длъжен да възстанови сумите, заедно с дължимата законна лихва, начислена за периода от датата на получаването до датата на възстановяването им.

(2) В случаите по ал. 1 се съставя протокол за неоснователно получени суми.

(3) Протоколът за неоснователно получени суми по ал. 2 съдържа:

1. Обекта на проверката - наименование на изпълнителя, ЕИК, номер на договор, адрес на търговския обект;

2. Данните за проверката - дата и място на съставяне, основание за извършване на проверката, проверяващите лица;

3. Описание на установените факти;

4. Получени от изпълнителя суми без правно основание, заедно с дължимата законна лихва, начислена за периода от датата на получаването до датата на възстановяването им;

5. Подписа на съставителите;

6. Срока за възражение, установен в договора;

7. Дата на връчване и подпис на лицето - обект на проверката.

(4) Протоколът за неоснователно получени суми се съставя в два екземпляра: един за изпълнителя по договора и един за управителя на НЗОК/директора на РЗОК. Протоколът за неоснователно получени суми се предоставя срещу подпис на отговорника на обекта, а в случай на негово отсъствие, протоколът се подписва от лице по чл. 7, ал. 3 от Договора. Протоколът за неоснователно получени суми може да бъде връчен и чрез ССЕВ.

(5) Към протокола за неоснователно получени суми се прилагат заверени с подпис копия на документи, относими към получените суми без правно основание, съгласно чл. 73, ал. 5 от ЗЗО.

(6) Изпълнителят, има право да представи писмено възражение пред управителя на НЗОК/директора на РЗОК в 7-дневен срок от връчване на протокола за неоснователно получени суми.

(7) В случаите, когато изпълнителят оспори констатациите в протокола за неоснователно получени суми управителят на НЗОК/директора на РЗОК има право:

1. Да потвърди констатациите и да издаде мотивирана Писмена покана за възстановяване на сумите, получени без правно основание, която се връчва на изпълнителя.

2. Да уважи изцяло или частично възраженията на изпълнителя, като в този случай го уведомява за отпадналите констатации. При частично уважаване на възраженията управителят на НЗОК/директора на РЗОК издава Писмена покана за възстановяване на сумите, получени без правно основание по отношение на потвърдените констатации

(8) Когато лицето обект на проверката не възрази по направените констатациите в протокола за неоснователно получени суми управителят на НЗОК/директора на РЗОК издава Писмена покана за възстановяване на сумите, получени без правно основание.

(9) Писмената покана за възстановяване на сумите, получени без правно основание по ал. 7 се връчва на Изпълнителя, по начин, удостоверяващ получаването ѝ. Писмената покана за възстановяване на сумите, получени без правно основание може да бъде връчена и чрез ССЕВ.

(10) Писмената покана за възстановяване на сумите, получени без правно основание по ал. 7 подлежи на обжалване по реда на АПК.

(11) В 14-дневен срок от получаване на поканата изпълнителят е задължен доброволно да внесе дължимите суми.

(12) Когато Изпълнителят не внесе доброволно дължимата сума, тя се прихваща от следващото плащане по договора. Когато договорът е прекратен и/или не се дължат плащания по него, сумата се събира по реда за събиране на публичните вземания или по съдебен ред.

**Раздел трети**

**САНКЦИИ ПРИ НЕИЗПЪЛНЕНИЕ НА ДОГОВОРА. ВИДОВЕ САНКЦИИ**

**Чл. 22.** (1) Санкциите по изпълнение на Договора са:

1. Финансова неустойка;

2. Прекратяване на договор.

(2) За всяко констатирано нарушение се прилага съответна по вид и размер санкция. За всеки констатиран случай се прилага съответния размер санкция, като под случай следва да се има предвид изпълнение на постановено одобрение на едно лице с увреждане.

(3) В случаите по ал. 2 общият размер на санкцията е сбор от санкциите за всяко едно нарушение (за всеки конкретен случай).

**Чл. 23.** За констатирани нарушения по изпълнение на Договора, управителя на НЗОК/директора на РЗОК налага санкции, както следва:

1. При нарушение на чл. 1 от Договора, съгласно § 1, т. 23 от допълнителните разпоредби на Закона за медицинските изделия, списък-спецификация с ПСПСМИ на НЗОК, в случаите на отчетени и предоставени ПСПСМИ/ремонтни дейности, изработени по поръчка и установена липса на писмено задание на квалифициран медицински специалист или на лице, с подходяща професионална квалификация в обектите, които предоставят ПСПСМИ, изработени по поръчка:

а) „финансова неустойка“ в размер на 2000 лв. и възстановяване на неоснователно получени суми;

б) при повторно нарушение – прекратяване на договора и възстановяване на неоснователно получени суми.

2. При нарушение на чл. 3, ал. 1 от Договора, когато Изпълнителят, чрез посочения търговски обект не предоставя (отпуска) ПСПСМИ, в това число изработване или ремонт, посочени в утвърдената от НЗОК спецификация и спецификация-списък по чл. 63 от Наредба № 7/31.03.2021 г.:

а) „финансова неустойка“ в размер на 300 лв.;

б) при повторно нарушение - финансова неустойка е в размер на 500 лв.

3. При нарушение на чл. 3, ал. 4, изречение трето от Договора, когато Изпълнителят, отчете извършване на ремонтна дейност на ПСПСМИ, изработено по поръчка от друг производител:

а) „финансова неустойка“ в размер на 2000 лв. и възстановяване на неоснователно получени суми;

б) при повторно нарушение – прекратяване на договора и възстановяване на неоснователно получени суми.

4. При нарушение на чл. 3, ал. 5, изречение първо от Договора, когато Изпълнителя не изготви и предостави за подпис на лицето с увреждане/упълномощено лице приемо-предавателен протокол за предоставените ПСПСМИ и ремонтни дейности по образец (Приложение № 1 към настоящия договор):

а) „финансова неустойка“ в размер на 300 лв.;

б) при повторно нарушение - финансова неустойка е в размер на 500 лв.

5. При нарушение чл. 3, ал. 5, изречение второ от Договора, когато Изпълнителят не спазва срока за съхранение на приемо-предавателен протокол:

а) „финансова неустойка“ в размер на 300 лв.;

б) при повторно нарушение - финансова неустойка е в размер на 500 лв.

6. При нарушение на чл. 3, ал. 5 от Договора, когато Изпълнителят е изготвил приемо-предавателния протокол, в който липсва отразен задължителен реквизит:

а) „финансова неустойка“ в размер на 150 лв.;

б) при повторно нарушение - финансова неустойка в размер на 300 лв.

7. При нарушение на чл. 3, ал. 5 от Договора, когато Изпълнителя не изготви и предостави за подпис на лицето с увреждания или упълномощено от него лице приемо-предавателен протокол за получени ПСПСМИ/ремонтни дейности:

а) „финансова неустойка“ в размер на 300 лв.;

б) при повторно нарушение - финансова неустойка в размер на 500 лв.

8. При нарушение на чл. 12, ал. 1 от Договора, когато се установи, че Изпълнителя не е предоставил ПСПСМИ на лица с увреждания, определени индивидуално с медицински документ, издаден от ЛКК, ТЕЛК или НЕЛК и одобрени за предоставяне от управителя на НЗОК/директора на РЗОК:

а) „финансова неустойка“ в размер на 1000 лв. и възстановяване на неоснователно получени суми;

б) при повторно нарушение - финансова неустойка в размер на 2000 лв. и възстановяване на неоснователно получени суми;

в) при последващо нарушение – прекратяване на договор и възстановяване на неоснователно получени суми.

9. При нарушение на чл. 13, ал. 1 от Договора, когато Изпълнителя не е обявил работното време на видно място на входа на търговския обект:

а) „финансова неустойка“ в размер на 100 лв.;

б) при повторно нарушение - финансова неустойка в размер на 200 лв.

10. При нарушение на чл. 13, ал. 3 от Договора, когато се установи, че ПСПСМИ/ремонти се отпускат/отчитат от лица, които не са включени в списъка на персонала на търговския обект:

а) „финансова неустойка“ в размер на 300 лв. и възстановяване на неоснователно получени суми;

б) при повторно нарушение - финансова неустойка в размер на 500 лв. и възстановяване на платените суми.

11. При нарушение на чл. 13, ал. 4 от Договора, когато се установи, че управителят на фирмата или негов пълномощник не е изпълнил задължението си в тридневен срок да уведоми РЗОК, относно заместващ служител, който ще изпълнява функциите на отговорник на търговския обект:

а) „финансова неустойка“ в размер на 100 лв.;

б) при повторно нарушение - финансова неустойка е в размер на 200 лв.

12. При нарушение на чл. 14 от Договора, когато Изпълнителя не уведоми РЗОК за променените обстоятелства в определения срок в Договора:

а) „финансова неустойка“ в размер на 300 лв.;

б) при повторно нарушение - финансова неустойка е в размер на 500 лв.

13. При нарушение на чл. 15, ал. 1, т. 1, изр. 1 от Договора, когато се установи, че Изпълнителя не е отразил в специализирания софтуер на НЗОК дейностите по отпускането на ПСПСМИ/ремонти, непосредствено след извършването им:

а) „финансова неустойка“ в размер на 150 лв. и възстановяване на неоснователно получени суми;

б) при повторно нарушение - финансова неустойка в размер на 300  лв. и възстановяване на неоснователно получени суми.

14. При нарушение на чл. 15, ал. 1, т. 1, изр. 2 от Договора, когато се установи, че Изпълнителят не е отразил в специализирания софтуер на НЗОК дейностите по отпускането на ПСПСМИ/ремонти в три дневен срок след датата, посочена в документа, удостоверяващ получаването на ПСПСМИ/ремонти, чрез лицензиран пощенски оператор:

а) „финансова неустойка“ в размер на 150 лв. и възстановяване на неоснователно получени суми;

б) при повторно нарушение - финансова неустойка в размер на 300  лв. и възстановяване на неоснователно получени суми.

15. При нарушение на чл. 15, ал. 1, т. 2 от Договора, когато се установи, че Изпълнителя не изпълни задълженията си за уведомяване на РЗОК за настъпила промяна в работното време на търговския обект или на периода, през който същият няма да работи:

а) „финансова неустойка“ в размер на 100 лв.;

б) при повторно нарушение - финансова неустойка в размер на 200 лв.

16. При нарушение на чл. 15, ал. 1, т. 3, изречение първо от Договора, когато Изпълнителя не отпусне точно определените индивидуално ПСПСМИ/ремонти за лицето с увреждане, посочени в издаденото одобрение от директора на РЗОК/управителя на НЗОК:

а) „финансова неустойка“ в размер на 1000 лв. и възстановяване на неоснователно получени суми;

б) при повторно нарушение - финансова неустойка в размер на 2000 лв. и възстановяване на неоснователно получени суми.

17. При нарушение на чл. 15, ал. 1, т. 3, изречение второ от Договора, когато се установи, че Изпълнителя предоставя ПСПСМИ/ремонтни дейности без писмено пълномощно:

а) „финансова неустойка“ в размер на 1000 лв. и възстановяване на неоснователно получени суми;

б) при повторно нарушение - финансова неустойка в размер на 2000 лв. и възстановяване на неоснователно получени суми.

18. При нарушение на чл. 15, ал. 1, т. 4 от Договора, когато Изпълнителя отпусне ПСПСМИ/ремонтни дейности, за които не е оторизиран от производителя/търговеца на едро:

а) „финансова неустойка“ в размер на 1000 лв. и възстановяване на неоснователно получени суми;

б) при повторно нарушение - финансова неустойка е в размер на 2000 лв. и възстановяване на неоснователно получени суми.

19. При нарушение на чл. 15, ал. 1, т. 6 от Договора, когато се установи, че Изпълнителят отказва да изпълни одобрение за ПСПСМИ/ремонти:

а) „финансова неустойка“ в размер на 300 лв.;

б) при повторно нарушение - финансова неустойка в размер на 500 лв.

20. При нарушение на чл. 15, ал. 1, т. 7 от Договора, когато Изпълнителя не оказва съдействие на контролните органи на НЗОК/РЗОК при извършваната от тях дейност:

а) „финансова неустойка“ в размер на 2000 лв.;

б) при повторно нарушение - финансова неустойка в размер на 4000 лв.;

в) при последващо нарушение – прекратяване на договора.

21. При нарушение на чл. 15, ал. 1, т. 8 от Договора, когато Изпълнителя не отрази в приемо-предавателния протокол актуален телефонен номер за връзка с лицето с увреждания и актуален телефонен номер за връзка с упълномощеното лице, когато има упълномощено лице:

а) „финансова неустойка“ в размер на 300 лв.;

б) при повторно нарушение - финансова неустойка в размер на 500 лв.

22. При нарушение на чл. 15, ал. 2, т. 1 от Договора, когато се установи, че Изпълнителя предоставя ПСПСМИ/ремонтни дейности на лица с увреждания срещу предварително заплащане, преди да има издадено одобрение, от страна на управителя на НЗОК/директора на РЗОК:

а) „финансова неустойка“ в размер на 500 лв.;

б) при повторно нарушение - финансова неустойка в размер на 1000 лв.

23. При нарушение на чл. 15, ал. 2, т. 2 от Договора, когато се установи, че Изпълнителят, предоставя/отчита ПСПСМИ, изработени по индивидуална мярка, които са в статус „изработка“ в специализирания софтуер на НЗОК:

а) „финансова неустойка“ в размер на 500 лв. и възстановяване на неоснователно получени суми;

б) при повторно нарушение - финансова неустойка в размер на 1000 лв. и възстановяване на неоснователно получени суми.

24. При нарушение на чл. 15, ал. 2, т. 3 от Договора, когато се установи, че Изпълнителя подготвя и съхранява документи за явяване пред ЛКК, в това число и попълнени заявления за предоставяне на ПСПСМИ/ремонтни дейности на територията на търговския обект:

а) „финансова неустойка“ в размер на 300 лв.;

б) при повторно нарушение - финансова неустойка в размер на 500 лв.

25. При нарушение на чл. 15, ал. 2, т. 4 от Договора, в случаите, когато е подадено заявление от изпълнителя или негови служители за лице с увреждане и това заявление се отчете от изпълнителя:

а) „финансова неустойка“ в размер на 300 лв. и възстановяване на неоснователно получени суми;

б) при повторно нарушение - финансовата неустойка в размер на 500 лв. и възстановяване на неоснователно получени суми.

26. При нарушение на чл. 15, ал. 2, т. 5 от Договора, когато се установи, че Изпълнителя отчита/отпуска ПСПСМИ/ремонтни дейност на лице с увреждане, за което се установи, че е починало към датата на отпускането:

а) „финансова неустойка“ в размер на 1000 лв. и възстановяване на неоснователно получени суми;

б) при повторно нарушение - прекратяване на договор и възстановяване на неоснователно получени суми.

27. При нарушение на чл. 15, ал. 2, т. 6 от Договора, когато Изпълнителя отчита ПСПСМИ, които не са предоставени и ремонтни дейности, които не са извършени се прекратява договора и се възстановяват неоснователно получените суми.

**Глава седма**

**СРОК НА ДЕЙСТВИЕ, ИЗМЕНЕНИЕ И ПРЕКРАТЯВАНЕ НА ДОГОВОРА**

**Чл. 24.** Настоящият договор влиза в сила от датата на подписването му и е със срок на действие до изплащане на всички дължими суми за отпуснати ПСПСМИ/ремонти по действащия списък-спецификация, приет по реда на Наредба № 7/31.03.2021 г.

**Чл. 25.** (1) Възложителят и изпълнителят сключват допълнителни споразумения при:

1. Промени в предмета, срока или други условия на договора.

2. Промяна в нормативната уредба, която е относима към настоящия договор.

3. Промяна на наименованието и/или адреса на управление на собственика на изпълнителя, без да се променя ЕИК на търговеца/дружеството.

(2) При сключване на допълнително споразумение към договора изпълнителят следва да представи в съответната РЗОК копия на документи, удостоверяващи променените обстоятелства.

**Чл. 26.** Страните могат да прекратят договора по взаимно съгласие чрез писмено споразумение.

**Чл. 27.** Възложителят прекратява договора без предизвестие с писмено уведомление:

1. Когато се установи, че договорът е сключен в нарушение на изискванията на НЗОК за сключване на договор въз основа на невярно декларирани от Изпълнителя обстоятелства;

2. Когато Изпълнителя престане да отговаря на условията, при които е сключен договора и това е установено от контролните органи по предвидения ред.

**Чл. 28.** Договорът се прекратява, без която и да е от страните да дължи предизвестие в следните случаи:

1. При невъзможност Изпълнителя да осъществява задълженията си по този договор. В този случай законният представител на Изпълнителя или неговите наследници незабавно уведомява/т писмено Възложителя, като договора се прекратява от датата на уведомлението;

2. При заличаване на изпълнителя от регистъра по чл. 88, ал. 1 от ЗХУ;

**Чл. 29.** Договорът се прекратява едностранно от Изпълнителя или от Възложителя с едномесечно писмено предизвестие – от датата на изтичане на предизвестието.

**Чл. 30.** Изпълнителят има право да прекрати едностранно с едномесечно писмено предизвестие договора, в случай че Възложителят системно не заплаща в срок дължимите по договора суми.

**Чл. 31.** Прекратяването на договора не освобождава Възложителя от задължението да заплати на Изпълнителя представени редовни отчетни документи за отпуснати ПСПСМИ до датата на прекратяване на договора.

**Глава осма**

**ДРУГИ РАЗПОРЕДБИ**

**Чл. 32.** За всички неуредени в този договор случаи се прилагат разпоредбите на действащото законодателство в Република България.

**Чл. 33.** Страните по договора се задължават да се информират незабавно при възникване на обстоятелства, възпрепятстващи изпълнението на същия.

**Чл. 34.** Страните се задължават да се информират своевременно при промяна на обстоятелствата, послужили за основание за сключване на този договор.

**ДОПЪЛНИТЕЛНИ РАЗПОРЕДБИ**

**§ 1.** По смисъла на настоящия договор:

„Повторно нарушение“, съгласно чл. 23 от Договора е нарушение от същия вид, извършено в срока на действие на Договора след нарушение, за което е наложена и е влязла в сила санкция.

„Последващо нарушение“ е всяко следващо повторно нарушение от същия вид, извършено в срока на действие на Договора, за което е наложена и е влязла в сила санкция.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** За установени нарушения при действието на предходен договор се прилагат правилата на договора, който е бил в сила към моментна на извършване на нарушението.

**§ 2.** При наложени санкции или при издадена покана за възстановяване на неоснователно получени суми по § 1, когато Изпълнителят не внесе доброволно дължимата сума, Възложителят има право да извърши прихващане от следващото плащане към Изпълнителя по настоящия договор.

**§ 3.** До окончателно изплащане и счетоводно отразяване в специализирания софтуер на НЗОК на всички дължими суми по сключен договор, на основание спецификация-списък с определени и групирани ПСПСМИ, извън обхвата на задължителното здравно осигуряване, съгласно чл. 73, ал. 1 от ЗХУ, от раздел А и Б на спецификация, утвърдена от НС на НЗОК с решение № РД-НС-04-135/16.11.2021 г, в сила от 01.07.2022 г. се прилагат стойностите на посочения спецификация-списък.

Неразделна част от този договор са:

1. Приложение № 1 – образец на приемо-предавателен протокол при предоставянето на ПСПСМИ/ремонтни дейности;

2. Приложение № 2 – образец на приемо-предавателен протокол за предоставяне на ПСПСМИ за ремонт.

Настоящият договор се подписа в два еднообразни екземпляра – по един за всяка от страните.

ЗА ВЪЗЛОЖИТЕЛЯ:................... ЗА ИЗПЪЛНИТЕЛЯ: .....................

Светозар Симеонов ...........................................................

Директор на РЗОК Враца *(подпис на представителя и печат на изпълнителя)*

ГЛ. СЧЕТОВОДИТЕЛ: ........................... ОТГОВОРНИК НА

Ана Данчовска ТЪРГОВСКИ ОБЕКТ : ...................

Н-к на отдел ФСДЧР и гл. счетоводител ...........................................................

*(подпис на отговорника на търговския обект и печат на изпълнителя.)*

ЮРИСКОНСУЛТ: ...............................

Светла Спасова

Старши юрисконсулт

**Приложение № 1 (образец)**

**ПРИЕМО-ПРЕДАВАТЕЛЕН ПРОТОКОЛ ЗА ПОЛУЧЕНИ ПСПСМИ/РЕМОНТНИ ДЕЙНОСТИ**

На дата …………., в ………… часа се подписа настоящия приемо-предавателен протокол:

1. **ПРЕДАВАЩА СТРАНА**

Наименование на фирма:....................................................................................................................

Седалище и адрес на управление:.....................................................................................................

ЕИК:...............................................

С управител:.......................................................................................................................................

Код на търговски обект в РЗОК:..........................................

№ на договора с РЗОК:.........................................................

Търговски обект, адрес: ...................................................................................................................

Отговорник на търговския обект: ...................................................................................................

*(трите имена)*

1. **ПРИЕМАЩА СТРАНА:**

Трите имена (лице с увреждания):....................................................................................................

Постоянен адрес:................................................................................................................................

Телефон:..............................................................................................................................................

ЕГН:............................................

Лична карта № …..........................………, изд. от …….............................….. на ………………

**ПРИ ПОЛУЧАВАНЕ НА ПСПСМИ/РЕМОНТНИ ДЕЙНОСТИ ОТ ПЪЛНОМОЩНИК:**

Трите имена на пълномощника:..........................................................................................................

Постоянен адрес:..................................................................................................................................

Телефон:........................................................

ЕГН:...............................................................

Лична карта № ……….........................…, изд. от …….................................….. на ………………

**При получаване на ПСПСМИ/ремонтни дейности от упълномощено лице се попълват и данните за лицето с увреждания:**

Номер и дата на одобрение от НЗОК/РЗОК ....................................................................................

Трите имена (лице с увреждания): ...................................................................................................

Постоянен адрес: ................................................................................................................................

Телефон: ................................................................

ЕГН:...........................................

Лична карта № …......................………, изд. от ……....................................….. на ………………

**1.** Предаващата страна предаде, а Приемащата страна прие ПСПСМИ/ремонтни дейности, както следва:

НЗОК код ПСПСМИ Наименование Експлоатационен срок Партиден номер/сериен номер\*

………….…………………………………………………………………………………………........

НЗОК код ПСПСМИ Наименование Експлоатационен срок Партиден номер/сериен номер\*

………….…………………………………………………………………………………………........

*\* сериен номер се попълва в случай, че съответното ПСПСМИ има такъв*

**2.** Приемащата страна прие предаденото от предаващата страна без възражения по отношение на количество и качество.

………….…………………………………………………………………………………………........

**3.** Приемащата страна отказва да приеме предаденото ПСПСМИ/ремонтни дейности, поради следните причини:

………….…………………………………………………………………………………………........

**4.** Протоколът се подписа в два еднакви екземпляра – по един за всяка от страните.

Предаващата страна:............................... Приемаща страна:..................................

/..................................................................../ /.............................................................../

*(подпис и две имена) (подпис и две имена)*

**Приложение № 2 (образец)**

**ПРИЕМО-ПРЕДАВАТЕЛЕН ПРОТОКОЛ ЗА ПРЕДОСТАВЯНЕ НА ПСПСМИ ЗА РЕМОНТ**

На дата …………., в ………… часа се подписа настоящия приемо-предавателен протокол:

1. **ПРЕДАВАЩА СТРАНА**

Трите имена (лице с увреждания):................................................................................................

Постоянен адрес:.............................................................................................................................

ЕГН:...................................................

Лична карта № ………...................................…, изд. от ….................…….. на ………………

**ПЪЛНОМОЩНИК НА ЛИЦЕТО С УВРЕЖДАНИЯ:**

Трите имена на пълномощника:.....................................................................................................

Постоянен адрес:..............................................................................................................................

ЕГН:......................................

Лична карта № ….....................………, изд. от ……................................….. на ………………

**При предаване на ПСПСМИ за извършване на ремонт от упълномощено лице се попълват и данните за лицето с увреждания:**

Номер и дата на одобрение от НЗОК/РЗОК: .................................................................................

Трите имена (лице с увреждания): .................................................................................................

Постоянен адрес:...............................................................................................................................

ЕГН:...........................................

Лична карта № …........................………, изд. от ……................................….. на ………………

1. **ПРИЕМАЩА СТРАНА:**

Наименование на фирма: .................................................................................................................

Седалище и адрес на управление:....................................................................................................

ЕИК: ....................................

С управител: .....................................................................................................................................

Код на търговски обект в РЗОК: .................................................................

№ на договора с РЗОК: .....................................................

Търговски обект, адрес: ..................................................................................................................

Отговорник на търговския обект: ..................................................................................................

*(трите имена)*

**1.** Предаващата страна предаде, а Приемащата страна прие ПСПСМИ за ремонт, както следва:

НЗОК код ПСПСМИ Наименование Експлоатационен срок Партиден номер/сериен номер\*

………….…………………………………………………………………………………………........

НЗОК код ПСПСМИ Наименование Експлоатационен срок Партиден номер/сериен номер\*

………….…………………………………………………………………………………………........

*\* сериен номер се попълва в случай, че съответното ПСПСМИ има такъв*

**2.** Описание на техническата необходимост от извършване на ремонт на ПСПСМИ:

………….…………………………………………………………………………………………........

**3.** Приемащата страна прие предаденото от Предаващата страна ремонтирано ПСПСМИ без възражения

………….…………………………………………………………………………………………........

**4.** Приемащата страна отказва да приеме ремонтирано ПСПСМИ поради следните причини:

………….………………………………………………………………………………………….......

**5.** Протоколът се подписа в два еднакви екземпляра – по един за всяка от страните.

Предаващата страна:......................... Приемаща страна:.............................

*/................................................................./ /..................................................................../*

*(подпис и две имена) (подпис и две имена)*